|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна Покраїна Войводина**Покраїнски секретарият за****образованє, предписаня, управу и национални меншини – национални заєднїци** Булевар Михайла Пупина 16, 21000 Нови СадТел: +381 21 487 40 35, +381 21 487 43 30ounz@vojvodinа.gov.rsvojin.jovancevic@vojvodina.gov.rsgorana.kukobat@vojvodina.gov.rs |
|  | ЧИСЛО: 128-17-6/2020-01 | ДАТУМ: 9.6.2020. року  |

 На основи члена 15. Покраїнскей скупштинскей одлуки о покраїнскей управи («Службени новини АПВ», число 37/2014, 54/2014 – друге предписанє, 37/2016, 29/2017 и 24/19), члена 6. пасус 3. Покраїнскей скупштинскей одлуки о установйованю награди Автономней Покраїни Войводини и покраїнских припознаньох («Службени новини АП Войводини», число 54/2018), члена 4. и члена 5. пасус 2. Покраїнскей уредби о поступку за додзельованє покраїнских припознаньох («Службени новини АП Войводини», число 6/2019), Заключеня Комисиї за додзельованє награди Автономней Покраїни Войводини и покраїнских припознаньох, число: 137-404-87/2019-04 од 30. октобра 2019. року, Покраїнски секретарият за образованє, предписаня, управу и национални меншини – национални заєднїци, посила

**ЯВНУ ПОВОЛАНКУ**

**за подношенє предкладаня за додзельованє покраїнского припознаня
у обласци образованя – Припознанє «Дьордє Натошевич»**

Покраїнски секретарият за образованє, предписаня, управу и национални меншини – национални заєднїци посила явну поволанку шицким заинтересованим предшколским установом, основним и штреднїм школом, воспитачом у предшколских установох, наставнїком у основних и штреднїх школох и педаґоґом и психолоґом у тих установох у Автономней Покраїни Войводини, же би ше приявели за Припознанє «ДЬОРДЄ НАТОШЕВИЧ», хторе ше додзелює за винїмково резултати хтори посцигнути у 2019. року у воспитно-образованей роботи.

 Право предкладац кандидатох за додзельованє покраїнского припознаня у обласци образованя маю правни и физични особи.

 Право на покраїнске припознанє ма физична або правна особа з местом пребуваня, односно шедзиском у Автономней Покраїни Войводини.

 Предкладанє ше доручує у писаней форми з обгрунтованьом, податками о кандидатови и резултатох його роботи хтори посцигнути у 2019. року.

 Ґу предкладаню ше доручує и одвитуюцу документацию хтору ше, по одлучованю о додзельованю покраїнского припознаня, предкладачови нє враца.

 Одлуку о додзельованю покраїнского припознаня приноши Комисия за додзельованє награди Автономней Покраїни Войводини и покраїнских припознаньох.

 Подношителє предкладаня обовязно доручую тоту ПОТРЕБНУ ДОКУМЕНТАЦИЮ:

1. Формулар – предкладанє за додзельованє покраїнского припознаня у обласци образованя – Припознанє «ДЬОРДЄ НАТОШЕВИЧ», хторе ше додзелює за винїмково резултати хтори посцигнути у воспитно-образовней роботи – мож го превжац на сайту [www.puma.vojvodina.gov.rs](http://www.puma.vojvodina.gov.rs),
2. фотокопию особней леґитимациї, односно одчитану особну леґитимацию за кандидата хтори физична особа, односно вивод з одвитуюцого реґистру за правну особу, як доказ же кандидат ма место пребуваня у Автономней Покраїни Войводини,
3. фотокопию потвердзеня о порцийним идентификацийним чишлє – ПИЧ – за правни особи,
4. доказ о посцигнутих резултатох у обласци образованя у 2019. року,
5. професийну биоґрафию и
6. фотокопиї НАЙЗНАЧНЄЙШИХ наградох и припознаньох.

Термин и способ доручованя предкладаня: Явна Поволанка за подношенє предкладаня за додзельованє покраїнского припознаня у обласци образованя – Припознанє «Дьордє Натошевич» тирва **по 31. октобер 2020. року**. Предкладаня ше доручує по препорученей пошти, з назначеньом: **«Явна поволанка за подношенє предкладаня за додзельованє покраїнского припознаня у обласци образованя – Припознанє «Дьордє Натошевич»,** Покраїнски секретарият за образованє, предписаня, управу и национални меншини – национални заєднїци, Булевар Михайла Пупина 16, 21000 Нови Сад.

 Покраїнске припознанє у обласци образованя – Припознанє «Дьордє Натошевич» ше додзелї 25. новембра 2020. року.

 Покраїнске припознанє ше додзелює у форми дипломи и у пенєжней нето суми 100.000,00 динари з припадаюцима порциями и доприносами.

Додатни информациї мож достац у Покраїнским секретарияту за образованє, предписаня, управу и национални меншини – национални заєднїци на телефон: 021/487-4035, 021/487-4330 або прейґ електронскей пошти: vojin.jovancevic@vojvodina.gov.rs або gorana.kukobat@vojvodina.gov.rs.

ПОКРАЇНСКИ СЕКРЕТАР,

Михаль Нїлаш